**Skjal 1**

Kt-skjalasavnsútgávur til Tjóðskjalasavnið

**Fyribils lýsing í sambandi við avhending av kt-skipanum undir UMMR**

|  |  |
| --- | --- |
| Uppgáva | Framleiðsla av skjalasavnsútgávum av kt-skipanum hjá stovnum/myndugleikum í og undir UMMR. |
| Stutt lýsing | Niðanfyristandandi lýsir verandi grundarlag, sum Tjóðskjalasavnið brúkar, í sambandi við framleiðslu av skjalasavnsútgávum frá myndugleikum/stovnum í og undir UMMR. – Tá uppgávan fer í gongd, verða nærri lýsingar og kravfestingar gjørdar.  Ein nágreinilig kravfesting av skjalasavnsútgávu skal gerast av Tjóðskjalasavninum fyri hvørja einstaka framleiðslu. Allur historikkur, herímillum ressortbroytingar, skulu lýsast neyvt av myndugleikanum í hesum partinum av skjalasavnsútgávuni,.  Harafturat fær hvør einstøk skjalasavnsútgáva sína serligu AVID (skjalasavnseyðmerking), útflýggjað av Tjóðskjalasavninum.  Av tí at veitarin skal gera neyva kanning av hvørjari einstakari kt-skipan áðrenn framleiðslu, er ikki gjørligt hjá Tjóðskjalasavninum at útgreina neyvt, hvat ”scope” er.  Spurningar viðv. ivamálum um eyðmerking, forkanning, kravseting, framleiðslu, testing og góðkenning av skjalasavnsútgávum kunnu setast til rætta viðkomandi á Tjóðskjalasavninum.  Kravfestingar og vegleiðingar síggjast á:   * [‘Stutt og greitt um avhending av kt-skipanum’](http://www.skjalasavn.fo/fileadmin/Kt-skipanir/Stutt_og_greitt_um_avhending_av_kt-skipanum_2020.pdf), * [‘Uppskot til Kunngerð um avhending av talgildum skjalasavnsútgávum’](http://www.skjalasavn.fo/fileadmin/Kt-skipanir/Uppskot_til_kunngerd_um_avhending_av_talgildum_skjalasavnsutgavum_02__fyribils_netutgava__december_2020_.pdf), og * [‘Avhending av kt-skipanum’](http://www.skjalasavn.fo/almenn-fyrisiting/kt-skipanir/avhending/) |
| Lýsing | Lýsingin av uppgávuni er gjørd eftir bestu sannføring eftir teimum upplýsingum, vit hava fingið til vega frá myndugleikunum í sambandi við survey, við móttøku av fráboðanum av kt-skipanum og frá avvarðandi veitarum.  Niðanfyri er ein listi yvir stovnar, sum eiga skipanirnar, ið skulu framleiðast til skjalasavnsútgávur hjá Uttanríkis- og mentamálaráðnum (UMMR) og stovnum undir UMMR. Hetta skal gerast sambært ásetingum í kunngerð um avhending av talgildum skjalasavnsútgávum, eftir SIARD standardinum hjá Tjóðskjalasavninum.   |  |  |  | | --- | --- | --- | | **Yvirlit yvir stovnar undir 360-skipanini hjá Uttanríkis- og mentamálaráðnum** | | | | Uttanríkis- og mentamálaráðið | Yrkisdepilin | Tjóðskjalasavnið | | Føroya Stiftsstjórn | Tjóðsavnið | Studni\*\*\* | | Granskingarráðið | Undirvísingarstýrið | Rásin\*\*\* | | Nám | Próvstovan | Skúlin á Trøðni\*\*\* | | Sernám | Dómpróstaembætið | Landsbókasavnið\*\*\* | | \*\*\*Hesir stovnarnir koma møguliga undir pappírsavhending | | |   Stovnur: **UMMR/MMR**  MMR hevur brúkt Doculive 5.0 og web old og new frá 1996 til 2011 og byrjaði við 360-skipanini í 2011. Tað verða umleið 20.000 skjøl framleidd um árið.  Stovnur: **Føroya Stiftsstjørn**  Føroya Stiftsstjórn hevur verið knýtt av tveimum journalskipanum. 360 skipanin bleiv tikin í nýtslu í 2015. Áðrenn bleiv DocuLive nýtt. Eingin fráboðan er um, nær Doculive bleiv tikin í nýtslu. Skipanirnar innihalda vanligar microsoft office- og pdf.dátur.  Stovnur: **Granskingarráðið**  InfoOrganizer. Veitari er unik.dk. Skipanin er tikin í nýtslu í 2008. Harafturat hevur myndugleikin tikið í nýtslu 360° skipanina. Byrjaði at skráseta 1. december í 2017. Í løtuni verður 360°, 4.1 SP8, nýtt. Nakað av dátum verða fluttar frá aðrari kt-skipan.  Stovnur: **Nám**  Public 360 skipanin verður nýtt á stovninum til alla skjalahandfaring. Tikin í nýtslu í oktober 2014. Veitari av skipanini er grein.fo.  Stovnur: **Sernám**  Journalskipan 360 tikin í nýtslu í 2009. Skjalaskráin varð nýtt áðrenn 360, men hetta varð alt prentað út, so skjalaskráin er strikað.  Stovnur: **Yrkisdepilin**  Nýtir journalskipanina 360. Ikki upplýst, nær skipanin er tikin í nýtslu. Doculive varð nýtt áðrenn.  Stovnur: **Tjóðsavnið**  Hevur avhendað fyri stuttari tíð síðani saman við Søvnum Landsins og byrjaði við nýggju 360 skipanini 01.01.2018. Útgávan er Public 360 - 4.1 SP8. Skipanin inniheldur GIS-dátur, so hendan skipanin kann verða krevjandi at framleiða.  Stovnur: **Undirvísingarstýrið**  Undirvísingarstýrið byrjaði at journalisera í egnari sjálvstøðugari 360 journalskipan 1. oktober 2018. Útgávan er 360 sp9.  Stovnur: **Próvstovan**  Doculive og 360. Útgávan er new 360 sp8. Byrjaði sjálvstøðugt (sum stovnur) at brúka e-journal 1. januar í 2015. Provstovan var partur av Mentamálaráðnum til 2015.  Stovnur: **Dómpróstaembætið**  Public 360 tikin í nýtslu 2014. Áðrenn tað varð ein donsk skipan frá Kirkeministeriet nýtt – navnið er ikki upplýst – gongur aftur til 1994. Harddiskurin er lagdur í arkiv í Hoyvíkar kirkju saman við skjølunum. Ikki upplýst, um skipanin er fult elektronisk.  Stovnur: **Tjóðskjalasavnið**  Hevur avhendað saman við Søvnum Landsins í 2017 og byrjaði við nýggju 360 skipanini 01.01.2018. Public 360 - 4.1 SP8.  Stovnur: **Studni**\*\*\*  Journalskipan Public 360 tikin í nýtslu í 2011. Doculive varð nýtt frá 2003-2011.  Stovnur: **Rásin**\*\*\*  Journalskipan 360 frá januar 2018 nýggjasta útgáva.  Stovnur: **Skúlin á Trøðni**\*\*\*  Journalskipan 360 tikin í nýtslu 2017/18. Er ikki tikin í nýtslu ístaðin fyri aðra skipan. Inniheldur vanligar office- og pdf.dátur.  Stovnur: **Landsbókasavnið**\*\*\*  360 skipanin er avhendað saman við Søvnum Landsins í 2017. Tey byrjaðu við nýggju skipanini í september 2017.  \*\*\*Hesir stovnar koma møguliga undir pappírsavhending |
| Rættingar og viðmerkingar | Skjalasavnsútgávurnar skulu gerast sambært ásetingum í kunngerð fyri avhending av kt-skjalasavnsútgávum og eftir góðkenning av Tjóðskjalasavninum.  Endamálið er m.a. at gera arbeiðsgongdina í sambandi við framleiðslu, testing og góðkenning so smidliga sum gjørligt.  Tað kann henda, at upplýsingar, ið Tjóðskjalasavnið hevur fingið í sambandi við survey og fráboðan frá myndugleikunum, ikki eru nøktandi, t.d. vegna væntandi vitan hjá tí einstaka stovninum/myndugleikanum um teirra egnu skipanir. Tískil kunnu smávegis broytingar koma fyri í sambandi við hvørja einstaka kravseting av framleiðslu av skjalasavnsútgávum hjá myndugleikum. Hesi viðurskifti vísa seg m.a. í sambandi við kanning av núverandi skipanum, ið eru í framleiðslu.  Nágreining: Krøvini til góðsku eru lokin tá skjalasavnsútgávan, sum verður latin inn, hevur somu ella betri góðsku ("specs") enn tann, ið kravfestingin setur sambært reglum fyri avhending av skjalasavnsútgávum til Tjóðskjalasavnið.  Fyri at veitarar kunnu geva eitt kvalifiserað og nøktandi tilboð, er neyðugt hjá veitara at eftirkanna skipanirnar neyvari viðv. tali av viðfestum skjølum/aktum. Eisini er neyðugt at vita, um óvanligar fílur eru í skipanini, sum til dømis autocad, ljóð, video og tílíkt. |